65 
Vi skal nu prøve, hvorvidt de andre Karakterarter stemmer 
med dette Resultat. 
Fecten islandicus Miill. er, saavidt jeg har kunnet erfare, ikke 
fundet ved Sydkysten af Island. Ved Nord og Østkysten er den 
derimod almindelig og findes her hyppig opskyllet. 
Ved Vest-Island er Fecten isl. rigtignok funden levende langs 
hele Kysten syd til Faxafioi, men her er den hovedsagelig knyttet 
til de mindre Fjorde, som fra Bugterne skærer sig ind i Landet. 
Ved BreidifjorQur er den saaledes hyppig i HvammsfjorQur, hvor 
jeg har fundet den opskyllet i betydelig Mængde. Ude i Bugten 
ved Stykkisholmur, Låtravik og Olafsvik, hvor jeg har søgt efter den 
i Stranden, er det kun lykkedes mig at finde 2 Skaller, og Folk 
her i Egnen betragter den som en stor Sjeldenhed. Ved Faxafioi 
er Forholdet lignende. I Kollafjordur indenfor ViOey har jeg saa¬ 
ledes set en hel Del friske Pectenskaller og levende Individer 
skyllede op i Stranden, men ved Reykjavik, som ligger lidt længere 
ude, har jeg kun fundet enkelte Fragmenter af dens Skaller i Stranden, 
men Ad. S. Jensen anfører den som levende fra Reykjaviks Rhed 
og ligeledes fra ca. 23 M. Dybde i Hafnarfjordur 1 ). Længere ude 
ved Bugtens S.-Kyst er den overmaade sjælden opskyllet i Stranden. 
Adjunkt B. Sæmundsson har ved Skrabninger i HvalfjorOur i 
sidste Sommer faaet Fecten isl. i betydelig Mængde, men derimod 
ikke ude i Bugten. 
Naar man ser bort fra de noget isolerede Smaafjorde 2 ) synes 
Pectens Udbredelsesforhold i Vest-Island at stemme meget godt med 
dens Optræden i de hævede Lag ved Hunafloi. 
Zirphæa crispata L. Om denne Muslings Udbredelse omkring 
Island har man for Tiden meget ufuldstændige Oplysninger. Fra 
Nordkysten haves kun de 2 ovenfor omtalte Skaller, som skal være 
opskyllede i Stranden ved Bær i Hrutafjorøur, og fra Øst-Island 
1 ) Meddelelser fra Dansk geol. Forening Nr. 12. Kbh. 1906, pag. 87. 
2 ) Grunden til dens Forekomst i de mindre Fjorde kan rimeligvis søges 
i Havvandets Temperaturforhold eller Saltholdighed, som sandsynligvis 
er mindre her end ude i Bugterne. 
Vidensk. Meddel, fra den naturli. Foren. 1910. 
5 
